
PREFAŢĂ 


RUGĂCIUNEA este paspartuul. O 
cheie se poate potrivi unei uşi a 
unei case, dar când poate deschide 
toate uşile, îşi poate clama rangul 
de paspartu. O asemenea cheie 
este, pentru toate problemele 


pământeşti, rugăciunea. 


Capitolul 1 


LEGEA REVERSIBILITĂȚII 


„Roagă-te pentru sufletul meu, mai multe lucruri decât visează lumea aceasta sunt 
forjate prin rugăciune.” (Tennyson). 


RUGĂCIUNEA este o artă şi cere practică. 


Prima cerință este o imaginaţie controlată. Parada si repetițiile zadarnice sunt 
străine rugăciunii. Exersarea ei necesită calm şi pace a minții. 


„ICând vă rugati] nu spuneţi multe, ca neamurile /că ele cred că în multa lor 
vorbărie vor fi ascultate”, Matei 6:7], fiindcă rugăciunea se face în taină şi „Tatăl tău, 
Care vede în ascuns, îţi va răsplăti ție” [Matei 6:4; 6:6; 6:18]. 


Ceremoniile ce se folosesc tradițional în rugăciune sunt numai superstiții și au 
fost născocite pentru a da rugăciunii un aer de solemnitate. Aceia care practică arta 
rugăciunii sunt adesea necunoscători în privința legilor care o controlează. Ei atribuie 
rezultatele obținute ceremoniilor și încurcă litera cu spiritul. 


Esenţa rugăciunii este credința; dar credinţa trebuie întrepătrunsă cu înţelegerea 
pentru a-și însuși acea calitate activă pe care nu o are de una singură. „[lată începutul 
înțelepciunii:] Agoniseşte înțelepciunea și cu prețul a tot ce ai, capătă priceperea” 
[Pildele lui Solomon 4:7]. 


Această carte este o încercare de a reduce necunoscutul la cunoscut indicând 
condiţiile în care se răspunde rugăciunilor şi fără de care lor nu li se poate răspunde. 
Defineşte condiţiile ce guvernează rugăciunea în legi ce sunt o simplă generalizare a 
observaţiilor noastre. 


Legea universală a reversibilităţii este temelia pe care se bazează afirmaţiile ei. 


Mişcarea mecanică produsă de vorbire era cunoscută cu mult timp înainte ca 
cineva să fi visat la posibilitatea unei transformări inverse, adică, reproducerea vorbirii 
prin mişcare mecanică (fonograful). Electricitatea fusese produsă prin frecare pentru o 
lungă perioadă, fără vreo idee că frecarea, în schimb, ar putea fi produsă de electricitate. 
Fie că omul reușește sau nu să inverseze transformarea unei forțe, el ştie, totuși, că 
toate transformările forței sunt reversibile. Cum căldura poate produce mişcare 
mecanică, şi mișcarea mecanică poate produce căldură. Dacă electricitatea produce 
magnetism, și magnetismul poate genera curenţi electrici. Dacă vocea poate cauza 
curenţi ondulatori, la fel, asemenea curenţi pot reproduce vocea şi asa mai departe. 


Cauză si efect, energie şi materie, acțiune si reacție sunt în același timp si inter- 
convertibile. 


Această lege e de maximă importanţă, deoarece îți permite să anticipezi 
transformarea inversă odată ce s-a verificat transformarea directă. Dacă ştii cum te-ai 
simți de ti s-ar realiza obiectivul, atunci, reciproc, ai şti ce stare ai putea realiza pentru a 
trezi în tine un asemenea sentiment. Porunca de a te ruga crezând că deja posezi acel 
ceva pentru care te rogi [Marcu 11:24] se bazează pe cunoașterea acestei legi a inversei 
transformări. Dacă rugăciunea ta împlinită produce în tine o trăire sau o stare de 
conştiență definite, atunci, şi invers, acea trăire sau stare de conștiență particulare 
trebuie să-ți producă rugăciunea împlinită. Fiindcă toate transformările forțelor sunt 
reversibile, ar trebui să-ți asumi întotdeauna sentimentul dorinţei tale împlinite. Ar 
trebui să-ți trezeşti în tine sentimentul că ești și ai ceea ce până acum ai dorit numai să 
fii şi să ai. Aceasta se face cu ușurință contemplând bucuria pe care ai trăi-o dacă 
obiectivul tău ar fi un fapt împlinit, astfel că trăieşti și iti misti si îţi păstrezi ființa în 
sentimentul că dorinţa ta e realizată. 


Sentimentul dorinței împlinite, de e însușit si susținut, trebuie să concretizeze 
starea care l-ar fi creat. Această lege explică de ce „credinţa este încredințarea celor 
nădăjduite, dovedirea lucrurilor celor nevăzute” [Evrei 11:1] şi de ce „El cheamă la ființă 
cele ce încă nu se văd de parcă ar fi fost si cele ce nu se vedeau se fac văzute” [aprox, 
Romani 4:17]. Asumă-ţi sentimentul dorinţei tale împlinite şi continuă să simţi că e 
împlinită până când ceea ce simţi se concretizează. 


Dacă un eveniment fizic poate produce o stare psihologică, o stare psihologică 
poate produce un eveniment fizic. Dacă efectul (a) poate fi produs de cauza (b), atunci, 
şi invers, efectul (b) poate fi produs de cauza (a). 


Aşadar, „de aceea vă zic vouă: Toate câte cereti, rugându-vă, să credeţi că le-aţi 
primit și le veţi avea” (Marcu 11:24). 


Capitolul 2 


NATURA DUALÀ A CONSTIENTEI 


UN CONCEPT CLAR al naturii duale a constientei omului trebuie sà fie temelia a 
toată adevărata rugăciune. Constienta include atât o parte subconstientá cât si una 
conştientă. Partea infinit mai mare a constientei se află sub sfera constientei obiective. 
Subconștientul este partea cea mai importantă a conştienţei. Este cauza acțiunii 
voluntare. Subconștientul este ceea ce omul este. Conștientul e ceea ce omul știe. „Eu și 
Tatăl Meu una suntem” [Ioan 10:30], dar „Tatăl este mai mare decât Mine” [Ioan 14:28]. 
Conştientul și subconștientul sunt una, dar subconștientul este mai mare decât 
conştientul. 


„Eu nu pot să fac de la Mine nimic” [Ioan 5:30], „ci Tatăl - Care rămâne întru Mine 
- face lucrările Lui” [loan 14:10]. Eu, conştienţa concretă, obiectivă, nu pot face nimic de 
la mine; Tatăl, subconștientul, El face lucrarea. Subconștientul este cel în care totul se 
cunoaște, în care totul e posibil, căruia toate îi ies, din care totul vine, care aparține 
tuturor, la care toți au acces. 


Cele despre care suntem conștienți sunt construite din cele despre care nu 
suntem conștienți. Nu numai că asumpțiile noastre subconștiente ne influenţează 
comportamentul, dar și modelează tiparele existenței noastre concrete. 


Numai ele au puterea de a spune „Să facem om - manifestări concrete - după 
chipul și după asemănarea Noastră” [Geneza/Facerea 1:26]. Întregul creaţiei e adormit 
în adâncul omului și e trezit la existență concretă de asumpţiile lui subconștiente. 
Înlăuntrul absenței aceleia pe care o numim somn există o conştientă de o vigilență ce 
nu doarme, iar în timp ce corpul doarme, această ființă neadormită eliberează din 
vistieria eternității asumpţiile subconștiente ale omului. 


Rugăciunea e cheia care descuie depozitul infinit. „Puneţi-Mă si pe Mine la 
încercare’, zice Domnul Savaot, „și veţi vedea că voi deschide, la dorința voastră, 
stăvilarele cerului si voi vărsa din belşug binecuvântarea, spre binele vostru” [Maleahi 
3:10]. Rugăciunea modifică sau schimbă în întregime asumpțţiile noastre subconșştiente 
și o schimbare de asumpţie este o schimbare de expresie. 


Mintea conştientă raționează inductiv, de la observare, experienţă si educaţie. 
Găseşte, aşadar, greu de crezut ceea ce este negat de cele cinci simţuri. Subconştientul 
raționează deductiv si nu-l preocupă niciodată adevărul sau falsitatea premisei, ci 
purcede în asumpţia corectitudinii premisei şi concretizează rezultate compatibile cu 
premisa. Distincția trebuie văzută limpede de toți cei ce va fi să stăpânească arta 
rugăciunii. 


Nicio înțelegere reală a ştiinţei rugăciunii nu se poate obţine cu adevărat până ce 
nu sunt înțelese legile ce guvernează natura duală a conștienţei şi nu se realizează 
importanţa subconştientului. 


Rugăciunea - arta de a crede ceea ce e negat de simţuri - ține aproape exclusiv de 
subconștient. Prin rugăciune, subconștientului i se sugerează să accepte dorinţa 
împlinită şi, raționând deductiv, o desfăşoară logic spre finalul ei legitim. „Voi, copii, 
sunteţi din Dumnezeu și i-ati biruit pe acei prooroci, căci] mai mare este Cel ce e în voi, 
decât cel ce este în lume” [1 loan 4:4]. 


Mintea subiectivă este conștiența mocnită ce animează lumea; „este Duhul cel ce 
dă viaţă” [loan 6:63]. În toată substanţa este un singur suflet - mintea subiectivă. Gând 
şi simțământ contopite în credinţe imprimă modificări asupra ei, îi trasează misiunea, 
pe care misiune o execută cu fidelitate. 


Mintea conştientă naşte premise. Mintea subiectivă le desfăşoară spre finalitățile 
lor logice. De n-ar fi mintea subiectivă atât de limitată în puterea ei de a raționa 
preliminar, omul concret n-ar putea fi considerat responsabil pentru faptele lui pe 
pământ. Omul transmite idei subconșştientului prin sentimentele lui. Subconștientul 
transmite idei de la minte la minte prin telepatie. Convingerile tale neexprimate de alții 
sunt transmise lor fără a şti sau consimti la asta conştient, iar dacă sunt acceptate de ei 
subconștient, le vor influența comportamentul. 


Singurele idei pe care ei le resping subconștient sunt ideile tale despre ei care ei 
nu doresc să fie adevăruri în privința nimănui. Orice ar putea ei dori altora poate fi 
crezut despre ei şi, prin legea credinţei care guvernează raționarea subiectivă, ei sunt 
constrânşi să accepte subiectiv şi astfel să exprime obiectiv ca atare. 


Mintea subiectivă este controlată complet de sugestie. Ideile sunt optim sugerate 
când mintea obiectivă este parţial subiectivă, adică, atunci când simţurile obiective sunt 
diminuate sau ţinute în suspensie. 


Această stare parțial subiectivă poate fi cel mai bine descrisă drept visare 
controlată, în care mintea este pasivă dar capabilă să funcţioneze absorbitor. Este o 
concentrare a atenţiei. Nu trebuie să existe niciun conflict în mintea ta când te rogi. 
Întoarce-te de la ceea ce este la ceea ce trebuie să fie. Asumă-ţi dispoziţia dorinţei 
împlinite si, prin legea universală a reversibilităţii, iti vei realiza dorința. 


Capitolul 3 


IMAGINATIE SI CREDINTÁ 


RUGĂCIUNILE nu sunt făcute eficient dacă nu există un raport între minţile 
conştientă și subconștientă ale operatorului. Acesta se face prin imaginație și credinţă. 


Prin puterea imaginaţiei, toţi oamenii, cu siguranță oamenii imaginativi, veşnic 
lansează farmece în ale căror mreje cad continuu toți oamenii, mai ales cei fără 
imaginaţie. Putem fi vreodată siguri că nu însăși mama noastră a fost cea care, în timp 
ce ne peticea şosetele, a pornit acea schimbare subtilă din minţile noastre? Dacă pot 
arunca farmece fără intenţie asupra unei persoane, nu e niciun motiv pentru a mă îndoi 
că sunt în stare să arunc înadins farmece mult mai puternice. 


Tot ce poate fi văzut, atins, explicat, discutat, este, pentru omul cu imaginație, 
nimic mai mult decât un mijloc, fiindcă el funcționează, din cauza imaginaţiei sale 
controlate, în adâncul lui, unde fiecare idee există în sine și nu în relaţie cu altceva. 
Înlăuntrul său nu e nevoie de constrângerile logicii. Fiindcă singura constrângere de 
care ascultă este instinctul misterios care-l învaţă să elimine toate dispoziţiile în afara 
dispoziţiei dorinţei împlinite. 


Imaginaţia şi credința sunt singurele abilități ale minţii necesare pentru a crea 
condiţii concrete. Credinţa necesară pentru operarea cu succes a legii conştienţei este o 
credință pur subiectivă și este posibilă prin oprirea opoziţiei active din partea minții 
obiective a operatorului. Depinde de abilitatea ta de a simţi si accepta ca adevărat ceea 
ce simţurile tale obiective neagă. 


Nici pasivitatea subiectului, nici acordul lui conștient cu sugestia ta nu sunt 
necesare, fiindcă, fără consimțământul său ori fără ca el să ştie, i se poate da un ordin 
subiectiv pe care el trebuie să-l exprime concret. Este o lege fundamentală a conştienţei 
aceea conform căreia, prin telepatie, putem intra în comuniune imediată cu alții. 


Pentru a stabili raportul, chemi mental subiectul. Îţi îndrepţi atenţia asupra lui si 
strigi mental numele lui exact așa cum ai face pentru a atrage atenţia cuiva. Imaginează- 
ti că răspunde şi auzi mental vocea lui. Reprezintă-ţi-l ţie însuți, interior, în starea pe 
care vrei să o obţii. Apoi imaginează-ți că îți spune pe tonurile normale ale unei 
conversații ceea ce vrei să auzi. Răspunde-i mental. Spune-i despre bucuria ta de a fi 
martor al norocului său. 


Auzind mental, cu toată claritatea realităţii ceea ce voiai să auzi și simțind fiorii 
veştii auzite, întoarce-te la conștienţa ta concretă, obiectivă. Conversaţia ta subiectivă 
trebuie să trezească ceea ce s-a afirmat. 


„Când te vei hotàri să faci un lucru, lucrul îl vei izbuti /și lumina va străluci pe 
toate drumurile tale”, lov 22:28]. Nu o voință puternică e cea care trimite cuvântul 
subiectiv în misiunea lui, cât gândirea clară si sentimentul de adevăr al stării afirmate. 
Când crezul şi voinţa sunt în conflict, invariabil, crezul câștigă. „„Nu prin putere, nici prin 
tărie, ci prin Duhul Mev’ - zice Domnul Savaot” [Zaharia 4:6]. 


Nu ceea ce vrei atragi; atragi ceea ce crezi a fi adevărat. 


Aşadar, intră în spiritul acestor conversații mentale și dă-le același grad de 
realism pe care l-ai da unei conversații telefonice. „De poti crede, toate sunt cu putință 
celui ce crede” [Marcu 9:23]. „De aceea vă zic vouă: Toate câte cereţi, rugându-vă, să 
credeți că le-aţi primit și le veți avea” [Marcu 11:24]. 


Acceptarea finalului determină mijloacele. Și nici cea mai înţeleaptă cugetare nu 
ar putea născoci mijloace mai eficiente decât cele care sunt determinate de acceptarea 
finalului. Vorbeşte mental cu prietenii tăi ca şi când dorinţele tale pentru ei ar fi deja 
realizate. 


Imaginaţia este începutul progresului a toate formele, iar credința este substanța 
din care ele sunt formate. Prin imaginaţie, ceea ce există latent sau este adormit în 
adâncul conștienţei se trezește și i se dă formă. Lecuirile atribuite influenţei anumitor 
medicamente, moaşte sau locuri sunt efectele imaginaţiei și credinţei. Puterea 
tămăduitoare nu este în spiritul care e în ele, este în spiritul în care sunt ele acceptate. 
„Litera ucide, iar duhul face viu” /2 Corinteni 3:6]. 


Mintea subiectivă este complet controlată de sugestie, deci, fie că obiectul 
credinţei tale e adevărat sau fals, vei obţine aceleași rezultate. 


Nu e nimic șubred în teoria medicală sau în susținerea preoțimii față de moaștele 
și locurile lor sfinte. Mintea subiectivă a pacientului acceptă sugestia de sănătate 
condiționată în asemenea stări şi, de îndată ce aceste condiţii sunt îndeplinite, purcede 
la a genera sănătate. „După credinţa voastră, fie vouă!” [Matei 9:29], fiindcă „[de poti 
crede] toate sunt cu putință celui ce crede” [Marcu 9:23]. Aşteptarea încrezătoare a 
vindecării face exact ceea ce nici un tratament medical nu poate reuși. 


Nereușita e mereu cauzată de o autosugestie antagonistă a pacientului, ce 
porneşte din îndoiala obiectivă în puterea medicinii sau a moaștelor, ori din 
neîncrederea în privința adevărului teoriei. Mulţi dintre noi, fie din prea puţină 
sensibilitate fie din prea mult intelect, ambele fiind pietre de poticnire în calea 
rugăciunii, nu putem crede ceea ce simţurile noastre neagă. A ne forţa să credem duce 
la o şi mai mare neîncredere. Pentru a evita astfel de contra-sugestii, pacientul ar trebui 
să nu fie conștient, obiectiv, de sugestiile care i se fac. Cea mai eficientă metodă de 
vindecare sau de influențare a comportamentului celorlalți constă în ceea ce este 
cunoscut drept „tratamentul tăcut sau absent”. 


Când subiectul nu-și dă seama, concret, de sugestia care i se dă, nu există 
posibilitatea ca el să-şi formeze o credință antagonistă. Nu e necesar ca pacientul să ştie, 
concret, că i se face ceva. 


Din ce se ştie despre procesele subiective și obiective ale raționării, e mai bine să 
nu cunoască obiectiv ceea ce i se face. Cu cât se ţine mai mult mintea obiectivă în 
ignoranță completă în privința sugestiei, cu atât își va îndeplini mai bine funcţiile 
mintea subiectivă. Subiectul acceptă subconștient sugestia si crede că el a inițiat-o, 
dovedind adevărul dictonului lui Spinoza conform căruia nu cunoaștem cauzele care ne 
determină acțiunile. 


Mintea subconştientă este conductorul universal pe care îl modifică operatorul 
prin gândurile şi sentimentele sale. Stările vizibile sunt fie efecte vibratorii ale 
vibraţiilor  subconștiente dinlăuntrul tău, fie cauze vibratorii ale vibraţiilor 
corespondente dinlăuntrul tău. Un om disciplinat nu le permite vreodată să fie cauze, 
dacă nu trezesc în el stările de conştiență dorite. Cunoscând legea reversibilității, omul 
disciplinat își transformă lumea imaginând si simțind numai „câte sunt vrednice de 
iubit, câte sunt cu nume bun” /Filipeni 4:8]. Ideea de frumos pe care o trezește 
înlăuntrul lui nu va eșua în a-și stârni afinitățile în alții. El ştie că mântuitorul lumii nu e 
un om, ci manifestarea care va mântui. Mântuitorul bolnavului este sănătatea, a celui 
flămând e mâncarea, a celui însetat mântuirea este apa. 


El păşeşte la braţ cu mântuitorul asumându-și, însușindu-şi sentimentul dorinţei 
sale împlinite. Prin legea reversibilității, aceea conform căreia toate transformările sunt 
reversibile, energia sau sentimentul trezit se transformă pe sine în starea imaginată. El 
nu aşteaptă niciodată patru luni până la cules /loan 4:35, Apocalipsa 14:15]. Dacă în 
patru luni recolta va trezi în el o stare de bucurie, atunci, si invers, bucuria recoltei de 
acum va trezi recolta acum. 


„[Acum e vremea potrivită] să le pun pe cap cunună în loc de cenușă, untdelemn de 
bucurie în loc de veşminte de doliu, slavă în loc de deznădejde. Ei vor fi numiţi: stejari ai 
dreptăţii, sad al Domnului spre slăvirea Lui” [Isaia 61:3]. 


Capitolul 4 


VISARE CONTROLATĂ 


FIECARE este supus acelorași legi psihologice care guvernează subiectul hipnozei 
obişnuite. El se supune controlului sugestiei. În hipnoză, simţurile obiective sunt partial 
sau total suspendate. 


Totuși, indiferent de cât de profund sunt încătușate simţurile obiective în 
hipnoză, facultăţile subiective sunt alerte, iar subiectul recunoaşte tot ce se petrece în 
jurul lui. Activitatea și puterea minţii subiective sunt proporționale cu somnul minții 
obiective. Sugestii ce par neputincioase când sunt prezentate direct constientei 
obiective sunt extrem de eficiente când subiectul este în stare hipnotică. Starea 
hipnotică înseamnă pur si simplu a fi neconştient, din punct de vedere obiectiv. 


În hipnoză, mintea conştientă este adormită şi puterile subconştiente sunt 
dezvăluite pentru a fi ajunse direct de către sugestie. E ușor de văzut din asta, dacă 
admiţi adevărul sugestiilor mentale, că oricine nu e conştient de tine se află într-o stare 
profund hipnotică în relaţie cu tine. Aşadar, „[nici] chiar în gândul tău nu blestema pe 
rege si în cămara unde dormi nu defăima pe cel puternic; căci păsările cerului pot să 
ducă un cuvânt şi neamul celor înaripate să dea vorba ta pe față” (Eclesiastul 10:20). 
Ceea ce crezi sincer ca fiind adevărat despre altul vei trezi în el. 


Nimeni nu trebuie hipnotizat, la propriu, pentru a fi ajutat. Dacă subiectul nu-și dă 
seama conștient de sugestie, iar dacă sugestia este dată cu convingere și acceptată cu 
încredere de către operator ca fiind adevărată, atunci ai urmat condiţiile ideale pentru o 
rugăciune eficientă. Reprezintă-ți subiectul mental ca si când a făcut deja ceea ce doreşti 
să facă. Vorbeşte-i mental și felicită-l pentru că a făcut ceea ce voiai ca el să facă. Vezi-l 
mental în starea pe care vrei să o obţină. În raza acţiunii sale, fiecare cuvânt spus 
subiectiv trezește, la propriu, ceea ce afirmă. Lipsa de încredere din partea subiectului 
nu eun obstacol atunci când detii control visării tale. 


Afirmațiile tale îndrăznețe, când eşti într-o stare partial subiectivă, trezesc ceea ce 
afirmi. Auto-încrederea în tine şi credința absolută în adevărul afirmației tale mentale 
sunt tot ce e necesar pentru a produce rezultate. Vizualizează subiectul și imaginează-ți 
că îi auzi vocea. Aceasta stabileşte un contact cu mintea lui subiectivă. Apoi imaginează- 
ti că îți spune ceea ce vrei să auzi. Dacă vrei să-i trimiți vorbe de sănătate și 
prosperitate, atunci imaginează-ţi că îți spune, „Nu m-am simţit niciodată mai bine si 
parcă niciodată n-am avut ca acum”, apoi răspunde-i mental că te bucuri auzind de 
marele lui noroc. 


Imaginează-ţi că vezi şi auzi bucuria lui. 


O conversație mentală cu imaginea subiectivă a celuilalt trebuie să se desfăşoare 
într-un climat care nu exprimă nici cea mai mică urmă de îndoială în privința 
adevărului a ceea ce auzi si spui. Dacă ai o vagă impresie că nu crezi ceea ce ai imaginat 
că ai auzit şi spus, subiectul nu va consimțţi lor, fiindcă mintea ta subiectivă îi va 
transmite numai ideile tale solide. Numai ideile fixate isi pot trezi corespondenții 
vibraţionali în cei spre care sunt îndreptate. În visarea controlată, ideile trebuie să fie 
sugerate cu cea mai mare grijă. Dacă nu-ţi controlezi imaginaţia în visare, imaginaţia ta 
are să te controleze pe tine. Orice vei sugera cu încredere este lege pentru mintea 
subiectivă; este supusă obligaţiei de a concretiza ceea ce afirmi mental. Nu numai că 
subiectul execută starea afirmată, dar o face ca şi când decizia a fost a lui, sau ca și când 
ideea a izvorât din mintea lui. 


Controlul subconștientului înseamnă stăpânirea peste toate. Fiecare stare se 
supune controlului minţii omului. lar controlul subconștientului se obține prin 
controlul credințelor tale care, la rândul lor, sunt factorul atotputernic în stările vizibile. 


Imaginaţia și credinţa sunt secretele creaţiei. 


Capitolul 5 


LEGEA TRANSMISIEI GÀNDULUI 


„Trimis-a cuvântul Său şi i-a vindecat pe ei şi i-a izbăvit pe ei din stricăciunile lor” 
[Psalm 106/107:20]. A transmis conştiența sănătății si a trezit corespondentul ei 
vibrațional în cel spre care a fost dirijată. Şi-a reprezentat sieşi mental subiectul într-o 
stare de sănătate si şi-a imaginat că îl aude pe subiect confirmând asta. „Că nici un 
cuvânt de-ale Domnului nu va fi lipsit de putere” /cf. unei versiuni în |. română, „Că la 
Dumnezeu nimic nu este cu neputinţă”, Luca 1:37]; aşadar, „ţine dreptarul cuvintelor 
sănătoase pe care le-ai auzit de la mine” /2 Timotei 1:13]. 


Pentru a te ruga eficient, trebuie să ai obiective clar definite. Trebuie să ştii ce vrei 
înainte de a putea cere. Trebuie să ştii ce vrei înainte de a putea simți că ai deja, iar 


rugăciunea este sentimentul dorinței împlinite. Nu contează ce e ceea ce cauţi în 
rugăciune sau unde e sau pe cine priveşte. 


Nu ai nimic de făcut în afară de a te convinge pe tine de adevărul a ceea ce doreşti 
să vezi manifestat. Când te ridici din rugăciune, nu mai cauţi, fiindcă - dacă te-ai rugat 


corect - ţi-ai însușit subconștient realitatea stării căutate, iar prin legea reversibilităţii, 
subconșştientul tău trebuie să concretizeze ceea ce afirmă. 


Trebuie să ai un conductor pentru a transmite o forță. Poţi întrebuința o sârmă, 
un jet de apă, o rază de lumină sau absolut orice intermediar. Principiul fotofonului sau 
al transmisiei vocii prin lumină te va ajuta să înţelegi transmisia gândului, sau 
trimiterea cuvântului pentru a vindeca pe altul. E o analogie puternică între vocea 
vorbită și vocea mentală. A gândi înseamnă a vorbi încet, a vorbi înseamnă a gândi cu 
voce tare. 

Principiul fotofonului este acesta: o rază de lumină este reflectată de o oglindă și 
proiectată spre un receptor dintr-un punct îndepărtat. În spatele oglinzii este un 
muștiuc. Vorbind în muștiuc, faci oglinda să vibreze. O oglindă ce vibrează modifică 
lumina reflectată pe ea. Lumina modificată poartă vorbirea ta, nu ca vorbire, ci aşa cum 
e reprezentată în corespondentul ei mecanic. Ajunge la staţia de recepție şi se izbeşte de 
un disc din receptor; face ca discul să vibreze în concordanță cu modificarea la care a 
fost supusă - şi îți reproduce vocea. 


„Eu sunt Lumina lumii” [Ioan 8:12; 9:5]. Eu sunt, cunoștința că exist, este o lumină 
prin intermediul căreia ceea ce trece prin mintea mea este interpretat vizibil. Memoria, 
sau abilitatea mea de a vedea mental ce e prezent concret, dovedeşte că mintea mea 
este o oglindă, o oglindă atât de sensibilă încât poate reflecta un gând. Re-percepţia unei 
imagini în memorie nu diferă în niciun fel ca act vizual de percepția imaginii mele într-o 
oglindă. Același principiu este implicat în ambele. 


Constienta ta este lumina reflectată pe oglinda minții tale si proiectată în spaţiu 
spre cel la care te gândeşti. Vorbind mental imaginii subiective în mintea ta, faci oglinda 
minții tale să vibreze. Mintea ta vibrând, modifică lumina conștienţei reflectată pe ea. 
Lumina modificată a conştienţei ajunge la cel spre care este îndreptată şi se izbeşte pe 
oglinda minţii sale; face ca mintea lui să vibreze în concordanţă cu modificările la care a 
fost supusă. Astfel, reproduce în el ceea ce a fost afirmat de către tine. 

Credinţele tale, atitudinile tale fixe ale minţii îţi modifică în ritm constant 
constienta asa cum e ea reflectată pe oglinda minţii tale. Conştienţa ta, modificată de 
credinţele tale, se concretizează în condiţiile din lumea ta. Pentru a-ţi schimba lumea, 
trebuie mai întâi să-ți schimbi concepția despre ea. Pentru a schimba un om, trebuie să- 
ti schimbi concepţia despre el. Trebuie mai întâi să-l crezi a fi omul care vrei tu să fie şi 
să-i vorbeşti mental de parcă ar fi. Toti oamenii sunt suficient de sensibili pentru a 
reproduce credinţele tale despre ei. Aşadar, dacă lumea ta nu este reprodusă vizibil în 
cel spre care s-a trimis, cauza trebuie căutată în tine, nu în subiect. De îndată ce crezi în 
adevărul stării afirmate, rezultatele urmează. Oricine poate fi transformat; fiecare gând 
poate fi transmis; fiecare gând poate fi întrupat vizibil. 


Cuvinte subiective - asumptii subconștiente - trezesc ceea ce afirmă. 


„Ele sunt vii şi eficace şi nu se vor întoarce la Mine fără să dea rod, ci vor îndeplini 
voia Mea şi vor propăși în lucrul spre care le trimit” /aprox,, Isaia 55:11; cf. unei versiuni 


în l. română, „Așa va fi cuvântul Meu care iese din gura Mea; el nu se întoarce către Mine 
fără să dea rod, ci el face voia Mea si își îndeplinește rostul lui”]. Ele sunt înzestrate cu 


inteligență referitoare la misiunea lor si vor stărui până ce obiectul existenţei lor este 
realizat; stăruiesc până ce trezesc corespondentul vibrațional al lor în cel spre care sunt 
îndreptate, dar în clipa în care scopul creaţiei lor a fost atins, ele încetează a mai fi. 
Cuvântul rostit subiectiv în încredere tăcută va trezi întotdeauna o stare corespondentă 
în cel în care s-a rostit; dar în clipa în care sarcina lui a fost îndeplinită, el îşi încetează 
existența, permiţând celui în care s-a realizat starea să rămână în constienta stării 
afirmate sau să revină la starea lui anterioară. 


Orice stare beneficiază de atenţia ta, aceea îţi întreţine viaţa. Așadar, a deveni 
atent asupra unei foste stări înseamnă a reveni la acea condiţie. „Nu vă mai amintiţi de 
întâmplările trecute şi nu mai luaţi în seamă lucrurile de altădată” /Isaia 43:18]. 


Nimic nu se poate adăuga omului, fiindcă întregul creaţiei deja este perfecționat 
în el. „Căci, iată, împărăţia lui Dumnezeu este înăuntrul vostru” [Luca 17:21]. „Nu poate 
un om să ia nimic, dacă nu i s-a dat lui din cer” [loan 3:27]. Cerul este subconştientul 
tău. Nici măcar o insolaţie nu provine din afară. Razele de afară numai trezesc razele 
corespondente dinăuntru. De n-ar fi razele arzătoare înlăuntrul omului, toate razele 
universului la unison n-ar putea să-l ardă. De n-ar fi tonele de sănătate deja înlăuntrul 
conștienței celui care le afirmă sau a celui pentru care se afirmă, n-ar putea fi 
reverberate prin cuvântul care se trimite. 


De fapt nici nu dai ceva altuia - reînvii ceea ce doarme înlăuntrul lui. „Copila n-a 
murit, ci doarme” [Matei 9:24, Marcu 5:39]. Moartea e numai dormire şi uitare. Vârsta si 
decăderea sunt somnul - nu moartea - tinereţii și sănătăţii. Recunoașterea unei stări o 
reverberează sau o trezeşte. 


Distanţa, aşa cum e ea cunoscută simţurilor tale obiective, nu există pentru 
mintea subiectivă. „De voi lua aripile mele de dimineaţă și de mă voi așeza la marginile 
mării, şi acolo mâna Ta mă va povăţui si mă va ţine dreapta Ta” /Psalm 138/139:9-10]. 
Timpul şi spaţiul sunt condiţii ale gândului; imaginaţia le poate transcende si se poate 
muta într-un timp și spaţiu psihologice. Deşi separat fizic de un loc prin mii de 
kilometri, poţi trăi mental în locul acela îndepărtat de parcă ar fi aici. Imaginaţia ta 
poate transforma cu ușurință iarna în vară, New York în Florida si asa mai departe. Fie 
obiectul dorinţei tale aproape sau departe, rezultatele vor fi aceleași. Subiectiv, obiectul 
dorinţei tale nu e niciodată îndepărtat; proximitatea lui intensă îl face îndepărtat 
observaţiei simţurilor. Sălășluiește în conștienţă, iar conștiența e mai apropiată decât 
respirația si mai colea decât mâinile si picioarele. 


Constienta este unica, singura realitate. Toate fenomenele sunt formate din 
aceeași substanță reverberantă la viteze diferite. Din conștienţă am ieșit eu ca om și în 
conştiență, ca om mă întorc. În conştienţă toate stările există subiectiv şi sunt trezite la 
existența lor concretă prin credinţă. Singurul lucru care ne împiedică să producem o 
impresie subiectivă eficientă asupra cuiva aflat la mare distanţă, ori să transformăm 
acolo în aici este obișnuinţa noastră de a vedea spaţiul ca un obstacol. 

Un amic de la mii de kilometri depărtare are rădăcini în tine prin ideile tale fixe 
despre el. A te gândi la el şi a ţi-l reprezenta înăuntrul tău în starea în care îţi doreşti să 
fie, încrezător că imaginea aceasta subiectivă e la fel de reală pe cât ar fi de s-ar fi 
concretizat deja trezeşte în el o stare corespondentă pe care trebuie să o concretizeze. 
Rezultatele vor fi evidente, deşi cauza rămâne ascunsă. Subiectul va exprima starea 
trezită înlăuntrul său şi va rămâne neștiutor în privința adevăratei cauze a acţiunii lui. 
Iluzia ta de liber-arbitru este numai necunoaştere a cauzelor care te împing să acționezi. 

Rugăciunile depind de atitudinea ta mentală pentru a avea succes şi nu de 
atitudinea subiectului. Subiectul nu are nicio putere în a rezista ideilor tale controlate 
subiectiv în ceea ce-l priveşte în afară de cazul în care, starea afirmată de către tine ca 
fiind adevărată în privinţa lui este o stare pe care el este incapabil de a o dori ca fiind 
adevărată în privinţa altora. În acest caz, se întoarce la tine, cel care a trimis-o, și se va 
realiza în tine. Dacă însă ideea e acceptată, succesul depinde în întregime de operator, 
nu de subiectul care, precum acul busolei în pivotul lui, e chiar indiferent în privința 
direcţiei pe care alegi să i-o dai. Dacă ideea ta fixă nu este acceptată subiectiv de către 
cel spre care a fost îndreptată, ricoşează spre tine, cel care ai trimis-o. „Și cine vă va face 
vouă rău, dacă sunteți plini de râvnă pentru bine?” /1 Petru 3:13]. 

„Tânăr am fost şi am îmbătrânit şi n-am văzut pe cel drept părăsit, nici seminţia 
lui cerând pâine” [Psalm 36/37:25]. 


„Nicio nenorocire nu se întâmplă celui drept /pe când cei nelegiuiti sunt covârșiți 
de rele”, Pilde 12:21]. Nimic nu ni se întâmplă dacă nu există în propria noastră natură. 

O persoană care îndreaptă un gând răutăcios spre altul va fi rănit de ricoşeu dacă 
nu reuşeşte să obţină acceptul subconștient al aceluia. „Ce semeni, aceea culegi”. Mai 
mult, ceea ce poti dori şi crede despre altul poate fi dorit şi crezut despre tine, iar tu nu 
ai puterea de a o respinge dacă cel care ţi-o doreşte o acceptă ca fiind un adevăr în ceea 
ce te priveşte. Singura putere de a respinge un cuvânt subiectiv este de a fi incapabil de 
a dori o stare similară altuia - a da presupune abilitatea de a primi. Posibilitatea de a 
imprima o idee în mintea altuia presupune abilitatea acelei minți de a primi acea 
impresie. Nebunii exploatează lumea; înţelepții o transfigurează. 

Este cea mai înaltă înţelepciune aceea de a cunoaște că în universul viu nu e un alt 
destin în afara celui creat din imaginaţia omului. Nu există influenţă în afara minții lui. 

„[Câte sunt adevărate, câte sunt de cinste, câte sunt drepte, câte sunt curate,] câte 
sunt vrednice de iubit, câte sunt cu nume bun, orice virtute și orice laudă, la acestea să 
vă fie gândul” [Filipeni 4:8]. Nu accepta niciodată ca adevărat despre alţii ceea ce nu ai 
vrea să fie adevărat despre tine. Pentru a trezi o stare înlăuntrul altuia, aceasta trebuie 
să fie trează mai întâi în tine. Starea pe care ai transmite-o altuia poate fi transmisă dacă 
este crezută de tine. Aşadar, a da înseamnă a primi. Nu poti da ceea ce nu ai şi ai numai 
ceea ce crezi. Deci a crede o stare ca fiind adevărată despre altul nu numai că trezește 
acea stare înlăuntrul aceluia, dar îi dă viaţă și în tine. 

Eşti ceea ce crezi. 

„Daţi şi se va da. [Turna-vor în sânul vostru] o măsură bună, îndesată, clătinată și 
cu vârf [căci cu ce măsură veți măsura, cu aceeași vi se va măsura”, Luca 6:38]. A da 
înseamnă pur şi simplu a crede, fiindcă ceea ce crezi sincer despre alții vei trezi în ei. 
Starea reverberatoare transmisă de credinţa ta persistă până ce își trezește vibrația 
corespondentă în cel despre care se crede aceea. Dar înainte de a putea fi transmisă, 
trebuie mai întâi să fie trezită înlăuntrul transmiţătorului. Indiferent ce e treaz 
înlăuntrul constientei tale, eşti. 

Că acea credinţă se referă la sine sau la altul, nu contează, deoarece credinciosul 
este definit prin suma totală a credințelor sau asumpţiilor sale subconștiente. 

„Cum gândit-a omul în inima lui” - în subconștientul adânc al său - „aşa e el” [cf. 
unei versiuni în l. română, „Căci el este ca unul care își face socotelile în suflet”, Pilde 23:7]. 


Nu lua în considerare aparențele, ci afirmă subiectiv ca adevărat ceea ce doreşti tu să fie 
adevărat. Aceasta trezeşte în tine tonul stării afirmate care, la rândul ei, se auto- 
realizează în tine şi în cel despre care este afirmată. Daţi și se va da [Luca 6:38]. 
Credinţele trezesc invariabil ceea ce ele afirmă. Lumea este o oglindă în care fiecare se 
vede reflectat pe sine. Lumea concretă reflectă credinţele minţii subiective. 

Unii oameni se auto-impresionează cel mai bine prin imagini vizuale, alții prin 
sunete mentale, iar alții prin acțiuni mentale. Forma activităţii mentale care permite 
întregii puteri a atenţiei tale să se fixeze în direcția aleasă este cea care trebuie cultivată 
până ce le poate aduce pe toate celelalte în sprijinul atingerii obiectivului tău simultan. 


Dacă ai dificultăți în a înţelege termenii „imagini vizuale”, „sunete mentale” si 
„acțiuni mentale”, iată o ilustrare ce ar trebui să le clarifice sensurile: A imaginează că 
vede o partitură muzicală, necunoscând nimic despre notația muzicală. Impresia din 
mintea sa este o imagine pur vizuală. B imaginează că vede aceeași partitură, dar el 
poate citi muzical și îşi poate imagina cum ar suna interpretată la pian; acest imaginar 
este sunetul mental. C poate citi muzical si este si pianist; pe măsură ce citeşte, se 
imaginează interpretând partitura. Acțiunea imaginară este acțiune mentală. 


Imaginile vizuale, sunetele mentale si acțiunile mentale sunt creaţii ale 
imaginaţiei tale şi, desi par a veni din afară, ele vin de fapt dinlăuntrul tău. Ele se mișcă 
de parcă ar fi mişcate de altcineva, dar sunt lansate de fapt de propriul tău spirit din 
depozitul magic al imaginaţiei. Sunt proiectate în spațiu de aceleași legi ale vibraţiei 
care guvernează trimiterea vocii sau a imaginii. Vorbirea și imaginile sunt proiectate nu 
ca vorbire sau ca imagini, ci drept corelativi vibraţionali. Mintea subiectivă vibrează în 
conformitate cu modificările produse de gândul și sentimentele operatorului. Starea 
vizibilă creată este efectul vibraţiilor subiective. Un sentiment este întotdeauna 
acompaniat de o vibraţie corespondentă, adică, o schimbare de expresie sau senzaţie în 
operator. 


Nu există gând sau sentiment fără expresie. Indiferent cât de lipsit de emoţii pari 
a fi, dacă reflectezi cu orice grad de intensitate, va exista mereu o ușoară mișcare 
musculară. Ochiul, deşi închis, urmează mișcările obiectelor imaginare si pupila se 
dilată sau contractă în funcţie de strălucirea sau depărtarea acelor obiecte; respirația 
este accelerată sau încetinită, în funcţie de cursul gândurilor tale; mușchii se contractă 
corespunzător mișcărilor mentale. 


Această schimbare de vibraţie persistă până ce trezeşte o vibrație corespondentă 
în subiect, care vibrație se exprimă apoi într-un fapt fizic. „Şi Cuvântul S-a făcut trup” 
[loan 1:14]. Energia, aşa cum o vezi în cazul radioului, este transmisă și recepționată 
într-un „câmp”, un loc în care se produc schimbări în spaţiu. Câmpul și energia sunt una 
şi inseparabile. Câmpul subiectului devine întruparea cuvântului sau energiei primite. 
Cel care gândeşte și gândul, operatorul si subiectul, energia și câmpul sunt una. De-ai fi 
suficient de liniștit pentru a-ţi auzi sunetul credințelor, ai şti ce se înțelege prin „muzica 
sferelor”. Sunetul mental pe care îl auzi în rugăciune ca venind din afară e produs de 
tine de fapt. 


Autoobservarea va revela acest fapt. Cum muzica sferelor este definită ca armonia 
auzită numai de zei, şi se presupune a fi produsă de mișcarea sferelor celeste, la fel este 
și armonia pe care o auzi subiectiv numai tu în privinţa altora - produsă de mișcările 
gândurilor și sentimentelor tale în adevărata împărăție sau „cerurile dinlăuntrul tău”. 


Capitolul 6 


FLUXURIPRIELNICE 


„Cât de frumoase sunt pe munti picioarele trimisului care vestește pacea, a solului 
de veste bună, care dă de ştire mântuirea” [Isaia 52:7]. 


O foarte eficientă cale de a aduce „fluxuri prielnice” altuia este aceea de a chema 
înaintea ochilor minţii tale imaginea subiectivă a celui pe care doreşti să îl ajuţi si să-l 
auzi afirmând ceea ce dorești tu să facă. Auzi-l mental cum îţi spune că a făcut-o. 
Aceasta trezește în el corespondentul vibrațional al stării afirmate, care vibrație 
persistă până ce misiunea sa este îndeplinită. Nu contează ce anume doreşti să fi făcut, 
sau pe cine ai ales să facă. De îndată ce afirmi subiectiv că s-a făcut, rezultatele urmează. 


Nereușita poate rezulta numai dacă eșuezi în a accepta adevărul afirmației tale 
sau dacă starea afirmată nu ar fi dorită de subiect pentru sine sau pentru altul. In cel de- 
al doilea caz, starea se va realiza în tine, operatorul. 


Obiceiul aparent inofensiv de „a vorbi cu tine însuţi” este cea mai rodnică formă 
de rugăciune. O ceartă mentală cu imaginea subiectivă a altuia este cea mai sigură 
metodă de a te ruga pentru o ceartă. Ceri să fii ofensat de celălalt când vă întâlniți în 
mod concret. E obligat să acționeze într-o manieră care să-ţi displacă, de nu îţi 
contramandezi sau modifici ordinul înainte de a vă întâlni, afirmând subiectiv o 
schimbare. 


Din nefericire, omul isi uită certurile subiective, conversațiile mentale zilnice cu 
alții, aşa că nu găseşte explicaţii pentru conflictele si nenorocirile vieţii sale. Cum 
certurile mentale produc conflicte, similar, conversațiile mentale bine alese produc stări 
vizibile ale fluxurilor prielnice. Omul se creează pe sine din propria sa imaginaţie. 


Dacă starea dorită este pentru tine şi ți se pare greu să accepți ca adevărat ceea ce 
simțurile tale neagă, cheamă înaintea ochilor minţii tale imaginea subiectivă a unui 
prieten și pune-l să afirme mental că tu eşti deja ceea ce doreşti să fii. Aceasta stabilește 
în el, fără consimțământul sau știința lui conștiente, asumpţia subconştientă că tu ești 
ceea ce el a afirmat mental, care asumpţie, fiindcă e însușită neconștient, va persista 
până ce își împlinește misiunea. Misiunea sa este aceea de a trezi în tine corespondentul 
ei vibrațional, care vibraţie, odată trezită în tine, se realizează pe sine ca fapt concret. 


O altă modalitate eficientă de a te ruga pentru tine este să foloseşti formula lui 
lov, care a descoperit că propriul lui necaz a fost înlăturat pe când se ruga pentru 
prietenii săi [lov — 42:10]. 


Fixează-ţi atenţia asupra unui prieten si fă ca vocea imaginară a prietenului tău 
să-ți spună că el e, sau are, ceea ce ar fi comparabil cu ceea ce doreşti tu să fii sau să ai. 
În timp ce îl auzi și îl vezi mental, simte fiorul norocului său şi doreşte-i tot binele cu 
sinceritate. Aceasta trezeşte în el vibrația corespondentă a stării afirmate, care vibrație 
trebuie apoi să se concretizeze ca fapt fizic. Vei descoperi adevărul afirmației, „Fericiți 
cei milostivi, că aceia se vor milui” [Matei 5:7]. 


„Virtutea milostivirii e de două ori binecuvântată - binecuvântează pe cel care a 
primit-o şi pe cel care a dat-o” [William Shakespeare, „Neguțătorul din Veneţia”]. Binele 
pe care îl accepţi subiectiv ca adevărat despre alţii nu numai că se va exprima prin ei, 
dar o bună parte se va realiza prin tine. 


Transformările nu sunt niciodată totale. Forța A este mereu transformată în mai 
mult decât o forță B. O lovitură cu ciocanul produce nu numai o contuzie mecanică, dar 
şi căldură, electricitate, un sunet, o schimbare magnetică si așa mai departe. 
Corespondentul vibraţional în subiect nu este transformarea întreagă a sentimentului 
comunicat. Darul transmis altuia este după asemănarea măsurii divine, îndesată, 
clătinată și cu vârf [Luca 6:38], astfel încât, după ce cinci mii sunt hrăniţi din cinci pâini 
şi doi pești, încă mai rămân douăsprezece coşuri pline /T. Matei 14:13-21, Marcu 6:31-44, 
Luca 9:10-17, loan 6:5-15; II. Matei 15:32-38; Marcu 8:1-9]. 


Capitolul 7 


CEA MAI MARE RUGĂCIUNE 


Imaginaţia este începutul creaţiei. Iti imaginezi ce doreşti şi apoi crezi că e real. 


Fiecare vis ar putea fi realizat de cei suficient de autodisciplinaţi pentru a crede. 
Oamenii sunt ce alegi tu să-i faci; un om e după felul în care priveşti la el. Trebuie să te 
uiţi la el cu alti ochi înainte ca el să se schimbe concret. 


„Doi oameni priveau de dincolo de gratii; unul vedea tina, celălalt vedea stelele.” 


Cu veacuri în urmă, Isaia punea întrebarea: „Cine este orb, fără numai sluga Mea? 
Cine este surd ca trimisul Meu? Cine este orb ca cel de un neam cu Mine si surd ca 
Slujitorul Domnului?” [42:19]. 


Omul perfect nu judecă după aparente, ci judecă drept. li vede pe alţii așa cum îi 
doreşte să fie; aude numai ceea ce vrea să audă. Vede numai binele din alții. Asupra lui 
nu e nicio osândă [Romani 8:1], fiindcă el transformă lumea cu văzul și auzul lui. 


„Un rege care stă pe scaunul de judecată deosebește cu ochii lui orice faptă rea” 
[Pilde 20:8]. 


Compasiune pentru lucrurile vii - înţelegere a limitărilor omeneşti - nu există în 
conştiența regelui, fiindcă el a învăţat să deosebească conceptele lor false de adevărata 
lor ființă. Pentru el, sărăcia este numai somnul avuţiei. El nu vede larve, ci viitori fluturi 
multicolori; nu iarnă, ci vara dormind [Mary Webb, „Precious Bane”]; nu om nevoiaş, ci 
pe lisus adormit. lisus din Nazaret, care risipea răul cu ochiul Său, e adormit în 
imaginaţia fiecărui om, si din propria lui imaginaţie trebuie să îl trezească omul 
afirmând „EU SUNT lisus”. 


Atunci şi numai atunci îl va vedea pe lisus, fiindcă omul poate vedea numai ce e 
treaz în el. Pântecul sfânt este imaginaţia omului. Pruncul sfânt este acea concepție de 
sine care corespunde definiţiei perfecțiunii dată de Isaia. la seama la vorbele Sf. 
Augustin, „Prea târziu Te iubisem, căci, iată, Tu erai înlăuntru iar eu Te căutam pe 
aiurea”. Este conştienţa ta cea spre care trebuie să te întorci ca spre singura realitate. 
Acolo, şi numai acolo, trezeşti ceea ce este adormit. 


„De mii de ori de S-ar naşte Hristos în Betleem, de nu Se naște în tine, sufletul tău 
e tot pustiu” [colind medieval englezesc de Crăciun]. 


Creaţia e săvârşită. Iti chemi creaţia întru ființă simțind realismul stării pe care o 
chemi. 


O dispoziţie isi atrage afinitàtile, dar nu creează ceea ce atrage. Cum somnul se 
cheamă prin simțământul „mi-e somn”, la fel, si lisus Hristos se cheamă prin 
sentimentul „Eu sunt lisus Hristos”. Omul se vede numai pe sine. Nimic din ce nu e în 
natura lui nu se întâmplă omului. Oamenii se ivesc în jurul tău din mulțime trădându-și 
afinitatea cea mai apropiată dispoziţiilor tale pe măsură ce se zămislesc. Îi întâlneşti 
aparent din întâmplare, dar descoperi că sunt pe măsura dispoziţiilor tale. Fiindcă 
dispoziţiile tale se exteriorizează continuu pe ele însele, poti profeţi, citindu-ţi propriile 
dispoziţii, că vei întâlni curând, fără ca măcar să cauţi, anumite personaje și anumite 
circumstanţe. 


Prin urmare, cheamă-L pe Cel perfect întru ființă trăind în sentimentul „Eu sunt 
Hristos”, căci Hristos este singurul concept de sine prin care se pot vedea realitățile 
dezvăluite ale veşniciei. 


Comportamentul nostru este influențat de asumpţia noastră subconștientă ce ţine 
seama de propriul nostru rang social si intelectual precum si de cel al celui căruia ne 
adresăm. 


Fie ca să căutăm şi să evocăm cel mai mare rang, iar cel mai nobil dintre toate e 
cel care dezbracă omul de moralitatea lui si îl înveșmântează în glorie nemuritoare 
nelimitată. Fie ca să ne asumăm sentimentul „Eu sunt Hristos”, si întregul nostru 
comportament se va schimba subtil și inconştient în conformitate cu această asumptie. 


Asumpţiile noastre subconștiente se exteriorizează singure continuu, pentru ca şi 
alții să ne vadă aşa cum ne vedem noi subconștient și să ne spună prin acțiunile lor ceea 
ce ne-am însușit noi subconștient a fi. Așadar fie ca să ne asumăm sentimentul „EU 
SUNT Hristos” până ce revendicarea noastră conştientă devine asumpția noastră 
subconştientă, „lar noi toţi, privind ca în oglindă, cu fața descoperită, slava Domnului, 
ne prefacem în același chip din slavă în slavă /ca de la Duhul Domnului”, 2 Corinteni 
3:18]. 


Fie ca Dumnezeu să se trezească si potrivnicii Lui să fie nimiciţi. 


Nu e altă rugăciune mai măreaţă pentru om. 


